bg hbs_cyr bg bg bg bg ru ru ru ru bg bg bg ru ru ru ru hbs_cyr bg bg bg bg bg hbs_cyr bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg kk bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg uk bg ru bg bg ru bg bg ru bg bg bg bg bg bg ru bg bg bg hbs_cyr bg mk bg bg mk bg mk bg en ru bg ru uk bg bg hbs_cyr bg bg hbs_cyr bg mk mk ru bg bg ru bg bg hbs_cyr bg bg bg bg ru bg uk hbs_cyr bg bg ru ru uk bg bg uk bg bg bg ru bg ru bg bg bg ru bg ru ru bg bg ru mk bg ru bg bg bg uk ru ru hbs_cyr hbs_cyr bg ru bg bg bg bg ru ru bg ru bg bg bg bg bg bg bg bg bg bg hbs_cyr bg ru mk bg bg bg ru bg ru bg bg bg bg ru bg bg bg bg bg ru ru bg bg bg bg hbs_cyr bg bg bg bg bg ru ru ru bg bg bg ru ru bg bg bg bg bg uk ru bg bg bg hbs_cyr uk bg bg uk mk ru uk bg bg bg ru bg hbs_cyr bg ru bg bg bg bg bg bg bg bg ru bg ru bg ru ru ru ru bg bg ru bg bg hbs_cyr bg ru ru ru ru en ru en eu en es vi en fa en bg ru ru uk bg bg bg ru bg bg bg bg ru bg bg bg bg bg bg bg bg bg bg bg bg mk ru hbs_cyr ru hbs_cyr bg mk mk bg bg ru bg bg bg bg bg bg bg bg bg bg bg bg bg bg bg bg bg bg ru bg ru uk
store.bg - Как да подредим саксиите, за да спестим място на балкона?
Кошница Регистрация Статус на поръчка
Грижа за клиента   |   За контакти
във всички раздели само в настоящия
Използваме бисквитки, за да осигурим възможно най-доброто преживяване в нашия уебсайт. За да работи store.bg правилно е необходимо съгласие с употребата им!
Използваме 3 трипа бисквитки, избери кои си съгласен да се запаметяват в браузъра:
Задължителни - част от софтуера на store.bg, без тях сайтът няма да функционира нормално.
За статистика и анализ - използват се от външни доставчици на услуги анализиращи посещаемостта.
На социални и рекламни мрежи - използват се от външни доставчици на услуги проследяващи поведението на посетителите в store.bg и външни сайтове.
Съгласен съм с всички бисквитки
Как да подредим саксиите, за да спестим място на балкона?
Ако сте от хората, които са решили да си направят домашна градина на балкона и не разполагате с кой знае колко пространство, то информацията, която ще прочетете тук ще ви бъде изключително полезна и интересна.
Независимо дали искате да си посадите зеленчуци, подправки или сте решили да опитате с някои плодове, едно от най-важните неща е да си направите план на разположението на саксиите или сандъците според мястото, което сте си определили. Ако разполагате с балкон вероятно би било страхотно да посадите максимално много зеленчуци и подправки, но е добре и да остане място, за да може да го използвате и за други цели.
И както има най-различни свежи идеи за саксии, като например джезвета, чайници и дори обувки, така има и интересни идеи за спестяване на място, които могат да направят дома ви само по-красив и зелен. Тук ще прочетете няколко предложения как по ефективен начин може да спестите място на балкона си и дори в стаята си, така че многото саксии и сандъчета да не пречат в стаята ви или на балкона.
Всичко за създаването на домашна градина на балкона може да научите от следните статии:
Как да отглеждаме зеленчуци на балкона?
Как да отглеждаме подправки на балкона?
Как да отглеждаме плодове на балкона?
Ако мястото на земята в стаята или на терасата ви е сравнително малко, то може да обмислите използването на висящи саксии за отглеждането на някои ядливи растения, като стаята и терасата ви изглеждат също толкова красиви, както и ако са с цветя.
Най-подходящи за висящи саксии са свежите подправки, но спокойно може да посадите различни видове компактни или "храстовидни" растения като ягоди например. Комбинацията от домати и босилек също създава привлекателна гледка, от която става много вкусна салата.
Замислете се само - по този начин саксията не заема никакво място на балкона. Освен това стои много красиво, особено ако е отрупана с домашни ягоди.
И не забравяйте, че не е необходимо да си купувате специални висящи саксии - почти всяка обикновена саксия може да се превърне в такава. Достатъчно е само на нея да може да се закачи синджир с кука, който ще подпомогне закачването ѝ на балкона.
Един много креативен начин да спестите място е като изградите градината си във вертикален план. Има много идеи за направата на това. Ние ще ви споделим няколко от тях.
Идеята е в голяма саксия да се посадят домати или подправки, но средата да остане празна, без растения. Върху нея, точно в средата, се слага по-малка саксия с друго растение или друг вид свежа подправка. В малката саксия може да се сложи по-малка саксия с трето растение и така докато можете, в зависимост от това с колко саксии разполагате.
По този начин се заема място колкото най-голямата саксия, а същевременно на него може да отглеждате няколко вида растения.
Друг метод за вертикална градина е да закачите две или три висящи саксии една под друга. Обикновено висящите саксии идват със синджир с кука, с помощта на която могат да се закачат на високо. За да спестите място, може да закачите няколко саксии една за друга, като с допълнителни средства направите така, че куката на едната саксия да се прикачи за дъното на другата.
Освен със специалните за целта синджири, същият този ефект може да бъде постигнат и с въже, канап или други шнурове, стига да е вързано достатъчно здраво, за да издържи тежестта на саксията отдолу.
Стелаж от саксии и сандъчета
Било то на балкона или на някоя празна стена, до която достига достатъчно светлина, може да си направите стелаж, който да бъде отреден за "вертикална градина". Ако стелажът е направен от дърво, на него може да заковете пирони, които да използвате като закачалки за някои саксии или пък да си направите рафтове на няколко реда, така че да се поберат максимално сандъчета например.
Ако не разполагате с цяла дървена стена, може да добавите просто няколко дървени стелажа или да използвате вече съществуващи такива. По този начин няма да се заема прекалено много място, нито стелажът ще ви пречи. Напротив - той може само да допълни интериора ви със зеленина и вкусни зеленчуци и подправки.
Съществуват и "готови" варианти на този вид "стелаж" от саксии, като например вертикалния цветарник "Nature Up" от производителя "Gardena". Компанията е създала "City Gardening" - специална серия продукти, подходящи за отглеждане на цветя и подправки на балкона. По този начин ще може да отглеждате различни растения на едно и също място, а освен това продуктите от серията са напълно съвместими със системата за капково напояване "Gardena: Micro-Drip-System", което решава и грижите за поливането на вашата градина на балкона.
Макар създадени за декоративни цветя, цветарниците могат да бъдат особено удобно място за саксиите с любимите свежи подправки и зеленчуци като например пипер, домати и др.
Една интересна идея за създаване на цветарник в домашни условия е да сложите на удобно за вас място (и разбира се с достатъчно слънчева светлина) стълба, която вече не използвате. Когато е разтворена, на отделните стъпала могат да се сложат дъски с различна дължина и по този начин сами да създадете рафтове, на които да сложите саксиите и сандъчетата с подбраните за градината ви зеленчуци или свежи подправки.
Звучи странно, но да сложите саксия с тел или връв и да я закачите на закачалка е по-лесно, отколкото си мислите. И освен това е много ефективно. Така например най-често използваните подправки в ястията си може да посадите в малка саксия или прозрачен буркан и да ги закачите на обикновена закачалка някъде в кухнята.
Ако искате може и харесвате проекти тип "Направи си сам", може и сами да си направите една голяма закачалка, като на една дървена летва прикачите няколко малки закачалки. Така от всяка от тях може да сложите прозрачно бурканче с различна подправка.
Свежите подправки са най-подходящи за този "саксия на закачалка", тъй като те нито ще станат много големи, нито са висящи или пълзящи. Освен това ще стои много красиво и определено ще внесе свежест и зеленина в помещението, където стоят.
Прикрепете растенията със стълбички и колове
Някои зеленчуци са с увивни стъбла и когато пораснат имат нужда от стълбички или колове, които им помагат да се "катерят" нагоре - такива са краставицата, бобът и грахът. Ако сте посадили в саксия някой от тези зеленчуци, то ще дойде момент, в който ще имат нужда да ги "подкрепите", за да не се разстилат по земята. За боба и граха може да използвате и извит кол - така освен достатъчно място за растенията, ще си осигурите и допълнителен елемент, който ще украси домът ви. Ако мястото, с което разполагате позволява, на стената при саксиите може да сложите и решетка за увивни растения.
Доматите пък имат нужда от колове, тъй като когато цъфнат и започне образуването на плодове, стъблата им постепенно натежават и това може да доведе до "навеждането" и понякога чупенето на стъблото. Ето защо в домашни условия един кол може да осигури необходимото развитие на домата, като в същото време ви спестява място. Така ако позволите на зеленчуците да растат нагоре, в съда ще остане място за висящи растения или други зеленчуци, които заемат по-малко място.
Направете си градина в една саксия
Друг ефективен начин за спестяване на място е просто да посадите няколко различни ядливи растения в една голяма саксия (т.нар. "one-pot" метод). Така в зависимост от това за колко големи саксии имате място, може да си направите мини градини, съобразени с любимите ви ястия. Този начин на засаждане е особено подходящ за хора, които имат малък балкон или просто голям прозорец, които приема много дневна светлина.
Пример: може да си направите "саксия за салата" - по един или два корена домат и краставица, които да се увиват нагоре по стълба или кол, а до тях да добавите няколко коренчета магданоз и босилек. Ето и други идеи: "саксия за гаспачо" с домат, краставица, чушка и босилек или пък обикновена саксия с подправки, която да включва магданоз, копър, чубрица, мащерка, розмарин, шивес и други. Хубавото е, че в този случай също може да дадете свобода на въображението си, като комбинирате различни цветове растения, като например вместо два корена червен домат, да посадите един клон червен и един - жълт чери домат. Друг вариант е вместо обикновен босилек да си посадите червен босилек.
Отглеждайте зеленчуци надолу с главата
Ето и една забавна страна на саденето! Може би ви звучи странно и дори забавно, но отглеждането на зеленчуци надолу с главата е много лесно. Освен това е полезно за растенията и определено има повече плюсове, отколкото минуси. А и по този начин няма да се притеснявате дали ще ви стигне мястото на балкона, тъй като висящата надолу градина не заема почти никакво място.
Оглеждането на зеленчуци по този метод отнема голяма част от досадната градинарска работа като обработка на почвата, плевене и слагане на колове. Също така поливането е много по-лесно, а растенията са много по-енергични, тъй като при висенето надолу те не се "задушават" от съседни растения. Отглеждането надолу с главата премахва възможността плодовете да се докосват до почвата, което от своя страна значително намалява шансовете от гниене на плодовете и нападенията им от вредители. По този начин можете лесно да засадите домати (най-подходящи за това са чери доматите), краставици, патладжан, зелен боб и пипер. По този метод се срещат посадени и много свежи подправки.
Ето как сами да отгледате зеленчуци и подправки надолу с главата:
Ще ви е необходим съд, по-голям от обикновена саксия за цвете, с диаметър минимум 15-20 cm.
На дъното на саксията пробийте дупка с диаметър около 7-8 cm.
Изберете разсад на по-здраво и голямо растение, за да улесните процеса на адаптация след това.
Прекарайте корените на растението през пробитата от вас дупка, като останат вътре в саксията. Останалата част от растението придържайте така, че да виси надолу с главата.
Напълнете съда с почва. Най-подходящ в случая е торфен субстрат за разсад или друг вид торопочвени смески, тъй като те са по-леки и няма да навредят на все още крехкия корен на растението.
Прикачете саксията да виси на балкон с частично (4-5 часа) или пълно осветяване от слънцето (6+ часа).
Поливайте растението редовно и според нуждите му.
Съвет: Това, че от дъното на саксията виси зеленчук, не пречи да засадите някои свежи подправки или цветя в горната му част. По този начин максимално ще оползотворите саксията и в същото време ще спестите място за още домашни зеленчуци, които искате да оглеждате.
Учебници и учебни помагала
Различни размери и форми надуваеми басейни за цялото семейство.
Барбекю на дървени въглища и газови барбекюта.
Гранулирани и течни торове за тревни площи и цъфтящи растения.
Електрическа оберфреза Raider RDI-ER14
Електрически лентов шлайф Raider RDP-BS07
Търсене в двор и градина
5 търсения от други посетители:
резервни части за верижен електрически трион
Най-популярно в двор и градина
Двустранен уплътнител за ...
Уплътнител за врата при ...
За D профил с процепи от 3 до 7 ...
Армиран найлон за ...
Метална мрежа за врати и ...
PVC уплътнител за врата Geko
С ширина 40 mm и дължина 9 m
Водна помпа за мръсна вода ...
Предпазна яка за кучета и ...
Електронен пресостат Raider RD-EPC02
Продукти за двора с отстъпка
Най-популярно за двора и градината
Басейни, джакузита и душове
Перголи, решетки и панели
Декоративни саксии и кашпи
Изкуствени цветя и панели
Верижни триони и консумативи
Резервни части и консумативи
Облекло и предпазни средства
За игра с пясък
Саксии, кашпи и сандъчета
Поливни системи и компоненти
Компютри, сензори и таймери
Преходници, разклонители и съединители
Канапи, телове и скоби
Пръскачки и части за тях
Защита от влечуги, гризачи и други
Резервни части и консумативи
Облекло и предпазни средства
Куфари, чанти и органайзери
Уплътнители за врати и прозорци
Мрежи за врати и прозорци
Лепила, ленти и силикони
Борба с насекоми и вредители
Изпарители, спирали, таблетки и други против комари
Против мишки и плъхове
Против мравки, хлебарки и други
За дома и двора
За дома и двора
Адаптирано мляко за бебета
Бензинова косачка за трева
Дюзи Hunter: MP Rotator
Книжарница - всички книги от България
Настолни игри за деца и възрастни
Офис консумативи и техника
Всичко за бебето - Бебешки продукти
Хоби модели и жп моделизъм
Всичко за двора и градината
Видео филми на DVD и Blu Ray
Батерии за фотоапарати, камери и лаптопи
Ново от двор и градина
Свредло за моторен свредел Raider RD-EA01
Кофражен чук 600 g Gadget
Бензинов моторен свредел Raider RD-EA02
Електрически ръчен циркуляр Raider RDP-CS30
Бензинов моторен свредел Raider RD-EA01
Хидрофорна уредба Raider RD-WP800S
Акумулаторна лозарска ножица Raider RD-PSH02
Станция за запояване Raider RD-SIS01
Индукционен поялник Raider RD-SOG03
Машина за рязане на плочки Raider RDP-ETC31
Машина за рязане на плочки Raider RDP-ETC30
на цената на един
Всички начини за контакт с нас
© 1999 - 2022 store.bg всички права запазени - Общи условия | Политика за личните данни
Използваните в "Двор и Градина" текстови, графични и други материали са собственост на носителите на авторските им права.
Всяко копиране и репродуциране на информация, представена в този сайт, е равносилно на безусловно приемане на общите условия и определените в тях лицензни условия за ползване.